**Ministru kabineta noteikumu projekta „Grozījumi Ministru kabineta 1995.gada 11.jūlija noteikumos Nr.197 „Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu (mantas) pašreizējo vērtību”” sākotnējās ietekmes izvērtējums (anotācija)**

|  |  |  |  |
| --- | --- | --- | --- |
| I. Tiesību akta projekta izstrādes nepieciešamība | | | |
| 1. | Pamatojums | *Euro* ieviešanas kārtības likuma 30.panta pirmā daļa un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojuma Nr.136) „Par Latvijas Nacionālo euro ieviešanas plānu” 1. pielikuma J2.2. pasākums. |
| 2. | Pašreizējā situācija un problēmas | Saskaņā ar likuma „Par Latvijas Banku” 34.pantu Latvijas Republikas nacionālās naudas vienība ir lats, kurā ir 100 santīmu. Lats ir vienīgais likumīgais maksāšanas līdzeklis Latvijā. Naudaszīmju aprakstu, numurēšanu, reģistrāciju un monetāro segumu nosaka Latvijas Bankas padome. Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 1995.gada 11.jūlija noteikumos Nr.197 „ Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu (mantas) pašreizējo vērtību”, aizstājot tajā latus ar *euro*.  Saskaņā ar *Euro* ieviešanas kārtības likuma 30.panta pirmo daļu Ministrijas, Valsts kanceleja, Finanšu un kapitāla tirgus komisija un Latvijas Banka sagatavo to tiesību aktu grozījumu projektus, kurus nepieciešams pielāgot *euro* ieviešanai.  Saskaņā ar Ministru kabineta 2013.gada gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5.apakšpunktu Valsts kancelejai un katrai ministrijai savas kompetences ietvaros ne vēlāk kā līdz 2013.gada 6.augustam grozījumus Ministru kabineta noteikumos, instrukcijās un ieteikumos, kuri ir saistīti ar *euro* ieviešanu un kuriem jāstājas spēkā *euro* ieviešanas dienā, iesniedz izsludināšanai Valsts sekretāru sanāksmē ar divu nedēļu saskaņošanas termiņu (tos projektus, kuros nav izmantots Euro ieviešanas kārtības likuma 32.panta otrās daļas 2.punkts var izsludināt saīsinātā izsludināšanas un saskaņošanas kārtībā (noklusējuma saskaņojums).  Ievērojot minēto, Ekonomikas ministrija ir sagatavojusi grozījumus Ministru kabineta 1995.gada 11.jūlija noteikumos Nr.197 „Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu (mantas) pašreizējo vērtību ”, lai nodrošinātu, ka ar 2014.gada 1.janvāri varētu ieviest *euro* Latvijas Republikā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Šo Ministru kabineta noteikumu projekta mērķis *euro* ieviešanas brīdī pielāgot Ministru kabineta 1995.gada 11.jūlija noteikumus Nr.197 „Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu (mantas) pašreizējo vērtību ” *euro* ieviešanai un attiecīgi:  1) aizstāt noteikumu 3.3. un 7.1.apakšpunktā vārdu „lati„ ar „*euro”*;  2) precizēt noteikumu 7.1.apakšpunktā kas nosaka *euro* kursu pret vienu ASV dolāru. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība Ministru kabineta noteikumu projekta izstrādē netika nodrošināta, jo minētie Ministru kabineta noteikumi ir saistīti ar citu jau spēkā esošā *Euro* likuma izpildi. |
| 7. | Cita informācija | Grāmatvedībā izmantojamais valūtas kurss ir Eiropas Centrālās bankas publicētais *euro* atsauces kurss. Jāatzīmē, ka *Euro* atsauces kursi tiek noteikti, pamatojoties uz Eiropas Centrālo Banku sistēmas un citu centrālo banku saskaņošanas procedūru, kas notiek katru darbadienu plkst.15.15 (pēc Latvijas laika), un atspoguļo valūtas tirgus situāciju attiecīgajā brīdī. *Euro* atsauces kursi tiek publicēti atbilstoši kalendāram, saskaņā ar kuru darbojas Eiropas vienotā automatizētā reālā laika bruto norēķinu sistēma TARGET2, t.i. katru dienu, izņemot sestdienas un svētdienas, kā arī šādas svētku dienas: Jaungada diena (1. janvāris), Lielā piektdiena, pirmās Lieldienas, Darba svētki (1. maijs), Ziemassvētki (25. un 26. decembris). | |

Anotācijas II, III, IV, V, VI un VII sadaļa – projekts šīs jomas neskar.

**Ministru prezidents V.Dombrovskis**

**Ekonomikas ministrs D.Pavļuts**

**Iesniedzējs:**

**Ekonomikas ministrs D.Pavļuts**

**Vīza: valsts sekretāra**

**pienākumu izpildītājs -**

**valsts sekretāra vietnieks A.Liepiņš**

18.09.2013. 09:00

568

Drāke

67013162, [Martins.Drake@em.gov.lv](mailto:Martins.Drake@em.gov.lv)